ai4bharat/Pralekha huggingface dataset:
ଅର୍ଥ ମନ୍ତ୍ରଣାଳୟ
ଡିଆର୍ଆଇ ଗୁଜରାଟର ପିପାଭାଭ୍ ବନ୍ଦର ଠାରେ ୩୯୫ କିଲୋଗ୍ରାମ୍ର ଅଫିମ ଜାତୀୟ ଦ୍ରବ୍ୟ/ ହେରୋଇନ୍ ମିଶ୍ରିତ ୪ଟି ବ୍ୟାଗ୍ ସୂତା ଜବତ କରିଛି
ଡ୍ରଗ୍ ଚୋରା ଚାଲାଣ ସିଣ୍ଡିକେଟ୍ ଉପରେ ଡିଆର୍ଆଇର କାର୍ଯ୍ୟାନୁଷ୍ଠାନର ଫଳସ୍ୱରୂପ ୨୦୨୧ରେ ଜାନୁଆରୀ ମାସରୁ ଡିସେମ୍ବର ମାସ ମଧ୍ୟରେ ୩,୩୦୦ କିଲୋଗ୍ରାମ୍ରୁ ଅଧିକ ହେରୋଇନ୍, ୩୨୦ କିଲୋଗ୍ରାମ୍ କୋକେନ୍ ଏବଂ ୨୩୦ କିଲୋଗ୍ରାମ୍ ହସିସ୍ ଜବତ ହୋଇଛି
ଡିଆର୍ଆଇ ଏବଂ ଏଟିଏସ୍ ଗୁଜରାଟ ଦ୍ୱାରା ମିଳିତ ଭାବରେ ଗଠିତ ଗୁଇନ୍ଦା ସୂଚନା ଆଧାରରେ କାର୍ଯ୍ୟାନୁଷ୍ଠାନ ଗ୍ରହଣ କରି, ଏଟିଏସ୍, ଗୁଜରାଟର ଅଧିକାରୀ ମାନଙ୍କର ଉପସ୍ଥିତିରେ ଗୁଜରାଟର ପିପାଭାଭ୍ ବନ୍ଦର ଠାରେ ଡିଆର୍ଆଇ ଦ୍ୱାରା ଏକ କଂଟେନରର ଯାଂଚ କରା ଯାଉଥିଲା । ସୂତା ବୋଝେଇ ସେହି କଂଟେନରର ସମୁଦାୟ ଓଜନ ୯,୭୬୦ କିଲୋଗ୍ରାମ୍ ଥିବା ବେଳେ ତାହାକୁ ସନ୍ଦେହଜନକ ବୋଲି ଘୋଷିତ କରା ଯାଇଥିଲା । ଏପ୍ରିଲ୍ ୨୮ ତାରିଖରେ ଏହାର ସମ୍ପୂର୍ଣ୍ଣ ଛାନ୍ଭିନ୍ କରା ଯାଉଥିବା ସମୟରେ ଚାରିଟି ସନ୍ଦେହଜନକ ବ୍ୟାଗ୍ ମିଳିଥିଲା, ଯାହା ମଧ୍ୟରେ ସୂତା ଗଣ୍ଠିଲି ରହିଥିଲା, ସେଗୁଡିକ ମଧ୍ୟରୁ ୩୯୫ କିଲୋଗ୍ରାମ୍ ଅଫିମ ଜାତୀୟ ଦ୍ରବ୍ୟ/ ହେରୋଇନ୍ ମିଶ୍ରିତ ସୂତା ଜବତ ହୋଇଥିଲା । ରିଜୋନାଲ୍ ଫୋରେନସିକ୍ ସାଇନ୍ସ ଲାବରେଟୋରି ଦ୍ୱାରା କ୍ଷେତ୍ର ପରୀକ୍ଷଣ କରାଯିବାରୁ ଏଥିରେ ଅଫିମ ଜାତୀୟ ଦ୍ରବ୍ୟ ରହିଥିବା ଜଣା ପଡିଥିଲା ।
ଡ୍ରଗ୍ ଚୋରା ଚାଲାଣ ସିଣ୍ଡିକେଟ୍ ପକ୍ଷରୁ ଏଥିପାଇଁ ବିଶେଷ ପଦକ୍ଷେପ ନିଆ ଯାଇଥିଲା, ହେରୋଇନ୍ ଯୁକ୍ତ ମିଶ୍ରଣରେ ସୂତାକୁ ଭିଜେଇ ଦିଆ ଯିବା ପରେ, ତାହାକୁ ଶୁଖାଇ ଦିଆ ଯାଇଥିଲା, ଏହା ପରେ ସେହି ସୂତାକୁ ଗଣ୍ଠିଲି କରି ବ୍ୟାଗ୍ରେ ପ୍ୟାକ୍ କରା ଯାଇଥିଲେ ମଧ୍ୟ ତାହାକୁ ଚିହ୍ନଟ କରିବାରେ ଅଧିକାରୀ ମାନେ ସଫଳ ରହିଥିଲେ । ଏହି ବ୍ୟାଗ୍ ଗୁଡିକୁ ସୂତାର ଗଣ୍ଠିଲି ରହିଥିବା ଅନ୍ୟ ବ୍ୟାଗ୍ ଗୁଡିକରେ ଏଭଳି ପଠେଇ ଦିଆ ଯାଇଥିଲା, ଯେପରି ଏହା ଅଧିକାରୀ ମାନଙ୍କର ନଜରକୁ ନଆସେ । ଏହି ମାମଲାରେ କାର୍ଯ୍ୟାନୁଷ୍ଠାନ ନିମନ୍ତେ ସୂତା ସହିତ ମିଶ୍ରିତ ହେରୋଇନ୍କୁ ବାହାର କରିବାର ଆବଶ୍ୟକତା ରହିଥାଏ । ଏନ୍ଡିପିଏସ୍ ଅଧିନିୟମ, ୧୯୮୫ର ପ୍ରାବଧାନ ଆଧାରରେ ଡିଆର୍ଆଇ ଦ୍ୱାରା ଯାଂଚ ଏବଂ ଜବତର କାର୍ଯ୍ୟ ଜାରି ରହିଛି ।
୨୦୨୧ ବର୍ଷରେ ଜାନୁଆରୀ ମାସରୁ ଡିସେମ୍ବର ମାସ ଭିତରେ ଡିଆର୍ଆଇ ଦ୍ୱାରା ହେରୋଇନ୍, କୋକେନ୍, ହସିସ୍ ଏବଂ ମାନସିକ ସ୍ତରରେ ପ୍ରଭାବ ପକାଉଥିବା ସାମଗ୍ରୀ ଏବଂ ମେଥାମଫେଟାମାଇନ୍ ଏବଂ ସ୍ୟୁଡୋଇଫେଡ୍ରାଇନ୍ ଭଳି ବିଭିନ୍ନ ମାଦକ ଦ୍ରବ୍ୟ ଜବତ କରାଯାଇଛି । ୩୩୦୦ କିଲୋଗ୍ରାମ୍ରୁ ଅଧିକ ହେରୋଇନ୍, ୩୨୦ କିଲୋଗ୍ରାମ୍ କୋକେନ୍ ଏବଂ ୨୩୦ କିଲୋଗ୍ରାମ୍ ହସିସ୍ ୨୦୨୧ରେ ଜବତ ହୋଇଛି ।
ମୁନ୍ଦ୍ରା ବନ୍ଦର, କାଣ୍ଡଲା ବନ୍ଦର, ନୂଆଦିଲ୍ଲୀର ତୁଗଲକବାଦ, ଭାରତ- ମ୍ୟାଁମାର ସୀମା, ଭାରତ – ନେପାଳ ସୀମା ଇତ୍ୟାଦି ସମେତ ବିଭିନ୍ନ ଅଂଚଳରୁ କ୍ରମାଗତ ଭାବେ ବିଭିନ୍ନ ପ୍ରକାରର ମାଦକ ଦ୍ରବ୍ୟ ଜବତ ହୋଇଛି ।
କୋଭିଡ୍ – ୧୯ ସମୟରେ ଅନ୍ତର୍ଜାତୀୟ ସ୍ତରର ବିମାନ ଯାତାୟତ କ୍ଷେତ୍ରରେ ଲାଗିଥିବା କଟକଣା ଉଠି ଯିବା ପରେ ଜବତର ମାତ୍ରା ଅଧିକ ହୋଇ ଯାଇଛି । ଗତ ଦୁଇ ମାସ ମଧ୍ୟରେ ଡିଆର୍ଆଇ ଅନେକ ମାଦକ ଦ୍ରବ୍ୟ ଜବତ କରିଛି, ଯାହା ମଧ୍ୟରୁ ମାର୍ଚ୍ଚ ୨୦୨୨ରେ କୋଲକାତା ବିମାନ ବନ୍ଦର ଠାରେ ଉତର - ପୂର୍ବରେ ଭାରତରୁ ମ୍ୟାଁମାରକୁ ଚାଲାଣ ହେଉଥିବା ୧୬ କିଲୋଗ୍ରାମ୍ ହେରୋଇନ୍ ଜବତ କରାଯିବା ଉଲ୍ଳେଖନୀୟ ।
ବିମାନ ଯାତ୍ରୀମାନେ ଡିଆର୍ଆଇର ଅଧିକାରୀ ମାନଙ୍କୁ ଧୋକା ଦେବା ପାଇଁ ବିଭିନ୍ନ ଉପାୟ ଏବଂ କୌଶଳ ଆପଣେଇବା ପାଇଁ ଚେଷ୍ଟା କରୁଛନ୍ତି, ଯେଉଁଥିରେ ହେରୋଇନ୍କୁ ବହୁତ ପତଳା କରି ଲାମିନେଟ୍ କରିବା ଅନ୍ତର୍ଭୁକ୍ତ, ଯାହା ଖାଲି ଆଖିକୁ ଦେଖା ଯାଏ ନାହିଁ । ହେରୋଇନ୍କୁ ଲୁଚେଇବା ପାଇଁ ସାମ୍ପୁ ଏବଂ ଖାଦ୍ୟ ପଦାର୍ଥର ମଧ୍ୟ ଉପଯୋଗ କରୁଛନ୍ତି । ଏଭଳି ପ୍ରକାରର ପଦ୍ଧତିକୁ ଯାଂଚ କରିବା ପାଇଁ ଉଚ୍ଚ ସ୍ତରର ଗୁପ୍ତଚର କାର୍ଯ୍ୟର ଆବଶ୍ୟକତା ରହିଛି, କାରଣ ଏହା ଜୀବନ ପ୍ରତି ବହୁତ ବିପଦପୂର୍ଣ୍ଣ ହୋଇଥାଏ ।
ଅର୍ଥ ମନ୍ତ୍ରଣାଳୟ
ଅର୍ଥମନ୍ତ୍ରୀଙ୍କ ଅଧ୍ୟକ୍ଷତାରେ ବିତ୍ତୀୟ ସ୍ଥିରତା ଏବଂ ବିକାଶ ପରିଷଦ ର 22ତମ ବୈଠକ ଅନୁଷ୍ଠିତ
କେନ୍ଦ୍ର ଅର୍ଥ ଏବଂ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି ନୂଆଦିଲ୍ଲୀରେ ବିତ୍ତୀୟ ସ୍ଥିରତା ଓ ବିକାଶ ପରିଷଦ ର 22ତମ ବୈଠକରେ ଅଧ୍ୟକ୍ଷତା କରିଥିଲେ।
ଏହି ବୈଠକରେ ଅର୍ଥ ଏବଂ କର୍ପୋରେଟ ବ୍ୟାପାର ରାଷ୍ଟ୍ରମନ୍ତ୍ରୀ ଶ୍ରୀ ଅନୁରାଗ ଠାକୁର ଏବଂ ଭାରତୀୟ ରିଜର୍ଭ ବ୍ୟାଙ୍କର ଗଭର୍ଣ୍ଣର ଶ୍ରୀ ଶକ୍ତିକାନ୍ତ ଦାସ ମଧ୍ୟ ଅଂଶଗ୍ରହଣ କରିଥିଲେ। ଅର୍ଥ ତଥା ରାଜସ୍ବ ବିଭାଗ ସଚିବ ଶ୍ରୀ ଅଜୟ ଭୂଷଣ ପାଣ୍ଡେ, ଆର୍ଥିକ ବ୍ୟାପାର ବିଭାଗ ସଚିବ ଶ୍ରୀ ତରୁଣ ବଜାର, ବିର୍ତ୍ତୀୟ ସେବା ବିଭାଗ ସଚିବ ଶ୍ରୀ ଦେବାଶିଷ ପଣ୍ଡା, ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ ସଚିବ ଅଜୟ ପ୍ରକାଶ ସାହନୀ, କର୍ପୋରେଟ ବ୍ୟାପାର ମନ୍ତ୍ରଣାଳୟ ସଚିବ ଶ୍ରୀ ଇଞ୍ଜେଟି ଶ୍ରୀନିବାସ, ମୁଖ୍ୟ ଆର୍ଥିକ ପରାମର୍ଶଦାତା ଡ. କୃଷ୍ଣମୂର୍ତ୍ତି ବି. ସୁବ୍ରମଣ୍ୟମ, ଭାରତୀୟ ପ୍ରତିଭୂତି ଏବଂ ନିୟାମକ ବୋର୍ଡ ଅଧ୍ୟକ୍ଷ ଅଜୟ ତ୍ୟାଗୀ, ଭାରତୀୟ ବୀମା ନିୟାମକ ଏବଂ ବିକାଶ ପ୍ରାଧିକରଣ  ଶ୍ରୀ ସୁଭାଷ ଚନ୍ଦ୍ର ଖୁଣ୍ଟିଆ, ପେନସନ ପାଣ୍ଠି ନିୟାମକ ଏବଂ ବିକାଶ ପ୍ରାଧିକରଣ  ଅଧ୍ୟକ୍ଷ ଶ୍ରୀ ସୁପ୍ରିତମ ବନ୍ଦୋପାଧ୍ୟା ଏବଂ ଭାରତୀୟ ଦେବାଳିଆ ଏବଂ ଦେବାଳିଆପଣ ବୋର୍ଡ ର ଅଧ୍ୟକ୍ଷ ଡ. ଏମଏସ ସାହୁଙ୍କ ସମେତ ଭାରତ ସରକାର ତଥା ବିର୍ତ୍ତୀ କ୍ଷେତ୍ର ନିୟାମକଗୁଡ଼ିକର ଅନ୍ୟ ବରିଷ୍ଠ ଅଧିକାରୀମାନେ ମଧ୍ୟ ବୈଠକରେ ଉପସ୍ଥିତ ଥିଲେ।
ଏହି ବୈଠକରେ ବର୍ତ୍ତମାନର ବୈଶ୍ୱିକ ଏବଂ ଘରୋଇ ବୃହତ ଆର୍ଥିକ ସ୍ଥିତି, ବିତ୍ତୀୟ ସ୍ଥିରତା ଏବଂ ଦୁର୍ବଳତା ସଂକ୍ରାନ୍ତ ପ୍ରସଙ୍ଗ, ବ୍ୟାଙ୍କ ଏବଂ ଅନ୍ୟ ବିତ୍ତୀୟ ସଂସ୍ଥାନ ସମ୍ମୁଖରେ ଦେଖାଦେଇଥିବା ପ୍ରମୁଖ ପ୍ରସଙ୍ଗରେ ଆଲୋଚନା ହୋଇଥିଲା। ଏଥିସହିତ ନିୟାମକ ଏବଂ ନୀତିଗତ ଉପାୟ, ଏନବିଏଫସି/ଏଚଏଫସି/ଏମଏଫଆଇର ତରଳତା/ଦେବାଳିଆ ସମ୍ବନ୍ଧୀୟ ପ୍ରସଙ୍ଗ ଏବଂ ଅନ୍ୟ ସମ୍ପୃକ୍ତ ପ୍ରସଙ୍ଗରେ ସମୀକ୍ଷା କରାଯାଇଥିଲା। ଏହାବ୍ୟତୀତ ବଜାରରେ ଅସ୍ଥିରତା, ଘରୋଇ ସ୍ତରରେ ସମ୍ବଳ ସଂଗ୍ରହ ଏବଂ ପୁଞ୍ଜି ପ୍ରବାହ ସହ ଜଡ଼ିତ ପ୍ରସଙ୍ଗରେ ମଧ୍ୟ ଆଲୋଚନା ହୋଇଥିଲା।
କୋଭିଡ-19 ମହାମାରୀ ସଙ୍କଟ ବୈଶ୍ବିକ ଆର୍ଥିକ ପ୍ରଣାଳୀର ସ୍ଥିରତା ଲାଗି ଏକ ଗମ୍ଭୀର ବିପଦ କାରଣ ସଙ୍କଟର ସମ୍ଭାବ୍ୟ ଅନ୍ତିମ ପ୍ରଭାବ ଏବଂ ଅଥର୍ବ୍ୟବସ୍ଥାର ସୁଧାର ଆସିବାର ସମୟ ବର୍ତ୍ତମାନ ସୁଦ୍ଧା ଅନିଶ୍ଚିତ ବୋଲି ପରିଷଦ ବୈଠକରେ ମତପ୍ରକାଶ ପାଇଥିଲା। ମହାମାରୀର ପ୍ରତିକୂଳ ପ୍ରଭାବକୁ ନିୟନ୍ତ୍ରଣରେ ରଖିବା ଉଦ୍ଦେଶ୍ୟରେ ନିଆଯାଇଥିବା ନିର୍ଣ୍ଣାୟକ ମୌଦ୍ରିକ ଓ ରାଜକୋଷୀୟ ନୀତିଗତ ପଦକ୍ଷେପ ଦ୍ଵାରା ସ୍ଵଳ୍ପାବଧିରେ ନିବେଶକ ଭାବନାରେ ସ୍ଥିରତା ଆସିପାରିଛି। ତେବେ ବିତ୍ତୀୟସ୍ଥିତି ଉପରେ ସରକାର ଏବଂ ସମସ୍ତ ନିୟାମକ ନିରନ୍ତର ଦୃଷ୍ଟି ରଖିବା ଉଚିତ । କାରଣ ମଧ୍ୟମ ଏବଂ ଦୀର୍ଘଅବଧିରେ ବିତ୍ତୀୟ ଦୁର୍ବଳତା ସାମ୍ନାକୁ ଆସିପାରେ। ବିତ୍ତୀୟ ବଜାରରେ ଅବ୍ୟବସ୍ଥାର ଲମ୍ବା ସମୟରୁ ସୁରକ୍ଷା ଦେବା ଦିଗରେ ସରକାର ଓ ନିୟାମକମାନେ ପ୍ରୟାସ କରୁଛନ୍ତି।
ମହାମାରୀ କାରଣରୁ ବିପର୍ଯ୍ୟସ୍ତ ଅର୍ଥବ୍ୟବସ୍ଥାରେ ଜୀବନ୍ୟାସ କରିବା ଲାଗି ସହାୟତା ନିମନ୍ତେ ନିକଟରେ ସରକାର ଓ ନିୟାମକ ସଂସ୍ଥାଗୁଡ଼ିକ ପକ୍ଷରୁ ଗ୍ରହଣ କରାଯାଇଥିବା ବିଭିନ୍ନ ପଦକ୍ଷେପ ସମ୍ପର୍କରେ ପରିଷଦ ବୈଠକରେ ଉଲ୍ଲେଖ କରାଯାଇଥିଲା। ଆର୍ଥିକ କ୍ଷତିକୁ ଆରମ୍ଭରୁ ସୀମିତ ରଖିବା ଲାଗି ସରକାର ଓ ଆରବିଆଇ ପକ୍ଷରୁ ବିଭିନ୍ନ ରାଜକୋଷ ଏବଂ ମୌଦ୍ରିକ ଉପାୟ ଘୋଷଣା କରାଯାଇଛି। ଆଗକୁ ମଧ୍ୟ ଆର୍ଥିକ ସଂସ୍ଥାନଗୁଡ଼ିକୁ ନଗଦ ପ୍ରବାହ ଓ ପୁଞ୍ଜି ସମ୍ବନ୍ଧିୟ ଆବଶ୍ୟକତାକୁ ପୂରଣ କରାଯିବା ପ୍ରତି ଧ୍ୟାନ ଦିଆଯିବ।
ଏଫଏସଡିସି ପକ୍ଷରୁ ପୂର୍ବରୁ ନିଆଯାଇଥିବା ନିଷ୍ପତ୍ତି ବିଷୟରେ ମଧ୍ୟ ସଦସ୍ୟମାନେ ସମୀକ୍ଷା କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୋଗ ଆର୍ନ୍ତଜାତୀୟ ସ୍ତରରେ ଅତୁଳନୀୟ ଲୋକପ୍ରିୟତା ହାସଲ କରୁଛି: ପ୍ରଧାନମନ୍ତ୍ରୀ
ଯୋଗ ବିଭିନ୍ନ ବର୍ଗର ଲୋକଙ୍କ ଜୀବନର ଚଲାପଥକୁ ସାହାଯ୍ୟ କରୁଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ ଯୋଗ ଆର୍ନ୍ତଜାତୀୟ ସ୍ତରରେ ବହୁ ଲୋକପ୍ରିୟତା ହାସଲ କରିଛି । ସେ ଏହା ମଧ୍ୟ କହିଛନ୍ତି ଯେ ନେତା, ସିଇଓ, କ୍ରୀଡାବିତ୍ ଏବଂ ଅଭିନେତାଙ୍କ ସମେତ ବିଭିନ୍ନ ବର୍ଗର ଲୋକମାନେ ନିୟମିତ ଭାବରେ ଯୋଗ ଅଭ୍ୟାସ କରନ୍ତି । ଯୋଗ ଉପରେ ଶ୍ରୀ ମୋଦୀ ଏକ ଭିଡିଓ ସେୟାର କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଗତ କିଛି ବର୍ଷ ମଧ୍ୟରେ ଯୋଗ ଆର୍ନ୍ତଜାତୀୟ ସ୍ତରରେ ଅତୁଳନୀୟ ଲୋକପ୍ରିୟତା ହାସଲ କରିଛି । ନେତା, ସିଇଓ, କ୍ରୀଡ଼ାବିତ୍ ତଥା ଅଭିନେତାଙ୍କ ସମେତ ବିଭିନ୍ନ ବର୍ଗର ଲୋକମାନେ ନିୟମିତ ଭାବରେ ଯୋଗ ଅଭ୍ୟାସ କରନ୍ତି ଏବଂ ଏହା ସେମାନଙ୍କୁ କିପରି ସାହାଯ୍ୟ କରିଛି ସେ ବିଷୟରେ ଆଲୋଚନା କରୁଛନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବରିଷ୍ଠ ନେତା ଶ୍ରୀ ଦତ୍ତାଜୀ ଚିରନଦାସଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ବରିଷ୍ଠ ନେତା ଶ୍ରୀ ଦତ୍ତାଜୀ ଚିରନଦାସ ଜୀଙ୍କ ବିୟୋଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ପ୍ରକଟ କରିଛନ୍ତି ।
ଶ୍ରୀ ମୋଦୀ ଏକ ଟ୍ଵିଟ୍ରେ ଗୁଜରାଟ ବିଜେପିର ବିକାଶରେ ତାଙ୍କର ଅବଦାନକୁ ସ୍ମରଣ କରିବା ସହିତ ବିଦାୟ ନେଇଥିବା ଆତ୍ମାକୁ ଶାନ୍ତି ପ୍ରଦାନ କରିବା ପାଇଁ ଭଗବାନଙ୍କ ଠାରେ ପ୍ରାର୍ଥନା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ ସ୍କ୍ୱାଶ୍ ମିକ୍ସଡ ଡବଲ୍ସ ଦଳର ସ୍ୱର୍ଣ୍ଣ ଓ କାଂସ୍ୟ ପଦକ ବିଜେତା ସଦସ୍ୟମାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏସୀୟ ସ୍କ୍ୱାଶ୍ ମିକ୍ସଡ ଡବଲ୍ସ ଦଳର ସ୍ୱର୍ଣ୍ଣପଦକ ବିଜେତା ସଦସ୍ୟ ଦୀପିକା ପଲ୍ଲିକଲ ଓ ସାନ୍ଧୁ ହରିନ୍ଦର ଏବଂ କାଂସ୍ୟ ପଦକ ବିଜେତା ଅନହତ ସିଂହ ଓ ଅଭୟ ସିଂହଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଭାରତ ପାଇଁ ଏହା ଗର୍ବର ମୁହୂର୍ତ୍ତ । କାରଣ, ଆମ ଟିମ ଏସୀୟ ସ୍କ୍ୱାଶ୍ ମିକ୍ସଡ ଡବଲ୍ସରେ ଦୀପିକା ପଲ୍ଲିକଲ ଓ ସାନ୍ଧୁ ହରିନ୍ଦର ସ୍ୱର୍ଣ୍ଣ ପଦକ ଓ ଅନହତ ସିଂହ ଓ ଅଭୟ ସିଂହ କାଂସ୍ୟ ପଦକ ଜିତିଛନ୍ତି । ଉଲ୍ଲେଖନୀୟ ପ୍ରଦର୍ଶନ ପାଇଁ ଆମ ଖେଳାଳିମାନଙ୍କୁ ଅଭିନନ୍ଦନ । ଭବିଷ୍ୟତ ପାଇଁ ସେମାନଙ୍କୁ ଶୁଭକାମନା ।”
SR
(
କୋଇଲା ମନ୍ତ୍ରଣାଳୟ
ଆର୍ଥିକ ବର୍ଷ 2022-23 ର ପ୍ରଥମ ତିନି ମାସରେ କ୍ୟାପଟିଭ୍ ଓ ବାଣିଜ୍ୟିକ କୋଇଲା ବ୍ଲକର ଉତ୍ପାଦନ 79 ପ୍ରତିଶତ ବୃଦ୍ଧି ହୋଇ 27.7 ନିୟୁତ ଟନ୍ ହୋଇଛି
ଗତ ବର୍ଷ ନିଲାମ କରାଯାଇଥିବା ଦୁଇଟି ଖଣିରୁ 1.57 ନିୟୁତ ଟନ୍ କୋଇଲା ଉତ୍ପାଦନ ହୋଇଛି
ଚଳିତ ବର୍ଷ 12 ନୂଆ ଖଣିରେ ଉତ୍ପାଦନ ଆରମ୍ଭ ହେବାର ସମ୍ଭାବନା
କୋଇଲା ମନ୍ତ୍ରଣାଳୟର ଅତିରିକ୍ତ ସଚିବ ଏବଂ ମନୋନୀତ କର୍ତ୍ତୃପକ୍ଷ 6 ଜୁଲାଇ 2022 ରେ ପ୍ରକଳ୍ପ ପ୍ରସ୍ତାବକଙ୍କ ଉପସ୍ଥିତିରେ ଆର୍ଥିକ ବର୍ଷ 2022-23 ର ପ୍ରଥମ ତିନିମାସ ମଧ୍ୟରେ କୋଇଲା ବ୍ଲକ୍ ଗୁଡ଼ିକର ଉତ୍ପାଦନ ସମୀକ୍ଷା କରିଛନ୍ତି। ପ୍ରଥମ ତିନିମାସ ସମୟରେ ସମୁଦାୟ 27.7 ମିଲିୟନ ଟନ୍ କୋଇଲା ଉତ୍ପାଦନ ହୋଇଛି। ଏହା ଆର୍ଥିକ ବର୍ଷ 2021-22 ର ସମାନ ଅବଧିରେ ଉତ୍ପାଦିତ 15.5 ମିଲିୟନ ଟନ କୋଇଲାରୁ 79 ପ୍ରତିଶତ ଅଧିକ ଅଟେ।
ମନ୍ତ୍ରଣାଳୟ କୋଇଲା ଉତ୍ପାଦନରେ ଏତେ ଅଧିକ ବୃଦ୍ଧି କରିଥିବାରୁ କୋଇଲା ବ୍ଲକ୍ ଆବଣ୍ଟକମାନଙ୍କର ପ୍ରଚେଷ୍ଟାକୁ ପ୍ରଶଂସା କରିଥିଲେ। ଏହା ସହିତ, ଏହା ଆଶା କରିଛନ୍ତି ଯେ ଆର୍ଥିକ ବର୍ଷ 2022-23 ର ଦ୍ବିତୀୟ ତ୍ରୟମାସରେ କୋଇଲା ବ୍ଲକ୍ ରୁ 32 ମିଲିୟନ ଟନ୍ ଉତ୍ପାଦନର ଲକ୍ଷ ପ୍ରାପ୍ତ କରାଯିବ। ଏହା ବ୍ୟତୀତ ଏହାର ପ୍ରଶଂସା କରାଯିବା ସହିତ ଏହା ମଧ୍ୟ ଉଲ୍ଲେଖ କରାଯାଇଥିଲା ଯେ ବାଣିଜ୍ୟିକ ନିଲାମୀ ସଂସ୍କାର ଅନ୍ତର୍ଗତ 2021 ରେ ନିଲାମ କରାଯାଇଥିବା ଦୁଇଟି ଖଣି କାର୍ଯ୍ୟ ଆରମ୍ଭ ହୋଇଯାଇଛି ଏବଂ ଏଥିରୁ ପ୍ରଥମ ତ୍ରୟମାସରେ 1.57 ନିୟୁତ ଟନ୍ ର ଉତ୍ପାଦନ କରାଯାଇଛି।
ବର୍ତ୍ତମାନ ସମୁଦାୟ 36 କ୍ୟାପଟିଭ୍ ଏବଂ ବାଣିଜ୍ୟିକ ଖଣିରୁ କୋଇଲା ଉତ୍ପାଦନ ହେଉଛି। ସେହିପରି ଆଶା କରାଯାଉଛି ଯେ ଚଳିତ ବର୍ଷ ଅତି କମରେ ଆଉ 12 ଟି ନୂଆ ଖଣିରେ ଉତ୍ପାଦନ ଆରମ୍ଭ ହୋଇଯିବ। ଏହା ଦେଶରେ କୋଇଲାର ଚାହିଦାକୁ ପୂରଣ କରିବାରେ ନିଜର ମହତ୍ତ୍ବପୂର୍ଣ୍ଣ ଯୋଗଦାନ ପ୍ରଦାନ କରିବ।
ଏହା ବ୍ୟତୀତ ପ୍ରକଳ୍ପ ପ୍ରସ୍ତାବକ ନିଜର ପ୍ରଚେଷ୍ଟା ଏବଂ ସମ୍ମୁଖୀନ ହେଉଥିବା ଆହ୍ବାନ ବିଷୟରେ ମଧ୍ୟ ସୂଚନା ପ୍ରଦାନ କଲେ। ସେହିପରି କୋଇଲା ମନ୍ତ୍ରଣାଳୟ ଏହି ବିଷୟର ସମାଧାନରେ ସମସ୍ତ ପ୍ରକାର ସହାୟତା ପ୍ରଦାନ କରିବା ପାଇଁ ଆଶ୍ବାସନା ପ୍ରଦାନ କରିଛନ୍ତି।
BS
(Visitor Counter : 75
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ସେପ୍ଟେମ୍ବର ୯ ତାରିଖରେ ପ୍ରଧାନମନ୍ତ୍ରୀ ଯକ୍ଷ୍ମା ମୁକ୍ତ ଭାରତ ଅଭିଯାନର ଶୁଭାରମ୍ଭ କରିବେ ରାଷ୍ଟ୍ରପତି
୨୦୨୫ ସୁଦ୍ଧା ଦେଶରୁ ଯକ୍ଷ୍ମା ବିଲୋପ ପାଇଁ ପ୍ରୋତ୍ସାହନ ଯୋଗାଇବା ଲକ୍ଷ୍ୟ
ସହଯୋଗପୂର୍ଣ୍ଣ ଗୋଷ୍ଠିଭିତ୍ତିକ ସମର୍ଥନ ଉପରେ ଗୁରୁତ୍ୱ
ନି-କ୍ଷୟ ୨.୦ ପୋର୍ଟାଲର ମଧ୍ୟ ଉନ୍ମୋଚନ ହେବ
ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ ୨୦୨୫ ସୁଦ୍ଧା ଦେଶରୁ ଯକ୍ଷ୍ମା ବିଲୋପ ପାଇଁ ଯକ୍ଷ୍ମା ମିଶନକୁ ପୁନଃ ଉଜ୍ଜୀବିତ କରିବା ସକାଶେ ସେପ୍ଟେମ୍ବର ୯ ତାରିଖରେ ଭର୍ଚୁଆଲ ମାଧ୍ୟମରେ ପ୍ରଧାନମନ୍ତ୍ରୀ ଯକ୍ଷ୍ମା ମୁକ୍ତ ଭାରତ ଅଭିଯାନର ଶୁଭାରମ୍ଭ କରିବେ । ମାର୍ଚ୍ଚ ୨୦୧୮ ରେ ଦିଲ୍ଲୀ ଠାରେ ଏଣ୍ଡ୍ ଟିବି ଶିଖର ସମ୍ମିଳନୀରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏସ୍ଡିଜି ଲକ୍ଷ୍ୟ ୨୦୩୦ର ପାଞ୍ଚବର୍ଷ ପୂର୍ବରୁ ଦେଶରୁ ଯକ୍ଷ୍ମା ବିଲୋପ ପାଇଁ ଆହ୍ୱାନ ଦେଇଥିଲେ । ଏହି ଅଭିଯାନ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡକ୍ଟର ମନସୁଖ ମାଣ୍ଡଭିୟ, ରାଷ୍ଟ୍ରମନ୍ତ୍ରୀ  ଭାରତୀ ପ୍ରବୀଣ ପାୱାର, କେନ୍ଦ୍ର ମନ୍ତ୍ରୀଗଣ, ରାଜ୍ୟପାଳ ଏବଂ ଲେଫନାଣ୍ଟ ଗଭର୍ଣ୍ଣର ଏବଂ ଅନ୍ୟ ମାନ୍ୟଗଣ୍ୟ ବ୍ୟକ୍ତିଙ୍କ ଉପସ୍ଥିତିରେ ଶୁଭାରମ୍ଭ ହେବ । ଯେହେତୁ ଦେଶ ୨୦୨୫ ସୁଦ୍ଧା ଯକ୍ଷ୍ମା ବିଲୋପ ପାଇଁ ପ୍ରତିବଦ୍ଧତାକୁ ଦୋହରାଇଛି, ଏହି ଭର୍ଚୁଆଲ୍ କାର୍ଯ୍ୟକ୍ରମରେ ରାଜ୍ୟ ତଥା ଜିଲ୍ଲା ସ୍ୱାସ୍ଥ୍ୟ ପ୍ରଶାସନ, କର୍ପୋରେଟ୍, ଶିଳ୍ପ, ସିଭିଲ ସୋସାଇଟି ଏବଂ ଏନଜିଓର ପ୍ରତିନିଧିମାନେ ଉପସ୍ଥିତ ରହିବେ ।
ଯକ୍ଷ୍ମା ଚିକିତ୍ସା କ୍ଷେତ୍ରରେ ସହାୟତା କରୁଥିବା ତଥା ଯକ୍ଷ୍ମା ବିଲୋପ ଦିଗରେ କାର୍ଯ୍ୟ ତ୍ୱରାନ୍ୱିତ କରିବା ପାଇଁ ସମସ୍ତ ଗୋଷ୍ଠିର ହିତାଧିକାରୀଙ୍କୁ ଏକାଠି କରିବା ସକାଶେ ପ୍ରଧାନ ମନ୍ତ୍ରୀ ଯକ୍ଷ୍ମା ମୁକ୍ତ ଭାରତ ଅଭିଯାନର କଳ୍ପନା କରାଯାଇଛି । ମାନ୍ୟବର ରାଷ୍ଟ୍ରପତି ନି-କ୍ଷୟ ମିତ୍ର ପଦକ୍ଷେପର ମଧ୍ୟ ଶୁଭାରମ୍ଭ କରିବେ ଯାହାକି ଅଭିଯାନର ଏକ ଗୁରୁତ୍ୱପୂର୍ଣ୍ଣ ଉପାଦାନ ଅଟେ । ନି-କ୍ଷୟ ମିତ୍ର ପୋର୍ଟାଲ୍ ଯକ୍ଷ୍ମା ଚିକିତ୍ସା କରୁଥିବା ଲୋକଙ୍କୁ ବିଭିନ୍ନ ପ୍ରକାରର ସହାୟତା ଯୋଗାଇବା ଲାଗି ଦାତାମାନଙ୍କୁଏକ ପ୍ଲାଟଫର୍ମ ପ୍ରଦାନ କରିଥାଏ । ତିନୋଟି ସମର୍ଥନ ଯଥା ପୁଷ୍ଟିକର ଖାଦ୍ୟ, ଅତିରିକ୍ତ ପରୀକ୍ଷା ନିରୀକ୍ଷା ଏବଂ ଧନ୍ଦାମୂଳକ ସହାୟତା ଅନ୍ତର୍ଭୁକ୍ତ । ନି-କ୍ଷୟ ମିତ୍ର ନାମକ ଏହି ଦାତାମାନେ ର୍ନିବାଚିତ ପ୍ରତିନିଧୀ, ରାଜନୈତିକ ଦଳ ଠାରୁ ଆରମ୍ଭ କରି କର୍ପୋରେଟ୍, ଏନଜିଓ ଏବଂ ବ୍ୟକ୍ତିବିଶେଷ ପର୍ଯ୍ୟନ୍ତ ବିଭିନ୍ନ ବର୍ଗର ହିତାଧିକାରୀ ହୋଇପାରନ୍ତି ।
ଏହି ଶୁଭାରମ୍ଭ କାର୍ଯ୍ୟକ୍ରମ ହେଉଛି ଏକ ସାମାଜିକ ଆଭିମୁଖ୍ୟର ଆବଶ୍ୟକତାକୁ ଆଲୋକିତ କରିବା ଯାହାକି ବିଭିନ୍ନ ବର୍ଗର ଲୋକଙ୍କୁ ଜନ ଆନ୍ଦୋଳନରେ ସାମିଲ କରି ୨୦୨୫ ସୁଦ୍ଧା ଦେଶରୁ ଯକ୍ଷ୍ମା ଦୂର କରିବାର ଉଚ୍ଚାଭିଳାଷୀ ଲକ୍ଷ୍ୟ ହାସଲ କରିବାକୁ ଲକ୍ଷ୍ୟ ରଖିଛି । ପ୍ରଧାନ ମନ୍ତ୍ରୀ ଯକ୍ଷ୍ମା ମୁକ୍ତ ଅଭିଯାନ ହେଉଛି ଗୋଷ୍ଠି ସହାୟତା ହାସଲ କରି ରୋଗୀ-କେନ୍ଦ୍ରିକ ସ୍ୱାସ୍ଥ୍ୟ ବ୍ୟବସ୍ଥା ଆଡକୁ ଏକ ପଦକ୍ଷେପ ।
HS
(Visitor Counter : 95
ସୂଚନା ଓ ପ୍ରସାରଣ ମନ୍ତ୍ରଣାଳୟ
ସମ୍ବିଧାନ ଦିବସ ଅବସରରେ ଇ-ବିବରଣୀ ପୁସ୍ତିକା ପ୍ରକାଶ ଜାଭଡେକରଙ୍କ ଦ୍ଵାରା ଉନ୍ମୋଚିତ
କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ପ୍ରକାଶ ଜାଭଡେକର ଭାରତୀୟ ସମ୍ବିଧାନ, ମୌଳିକ ଅଧିକାର ଓ କର୍ତ୍ତବ୍ୟ ଉପରେ ପର୍ଯ୍ୟବେସିତ ଇ-ବିବରଣୀ ପୁସ୍ତିକା ଉନ୍ମୋଚନ କରିଛନ୍ତି ।
ଏହି ଅବସରରେ ଉଦବୋଧନ ଦେଇ ଜାଭଡେକର କହିଛନ୍ତି ଯେ, ଏହି ଇ-ବିବରଣୀ ପୁସ୍ତିକା ଏକ ଗୁରୁତ୍ୱପୂର୍ଣ୍ଣ ସନନ୍ଦ । ମୁଁ ଏଥିପାଇଁ ସୂଚନା ଓ ପ୍ରସାରଣ ମନ୍ତ୍ରଣାଳୟ ଅଧିନସ୍ଥ ପତ୍ର ସୂଚନା କାର୍ଯ୍ୟାଳୟ ର ପଦକ୍ଷେପକୁ ଅଭିନନ୍ଦନ ଜଣାଉଛି । ପତ୍ର ସୂଚନା କାର୍ଯ୍ୟାଳୟ ପକ୍ଷରୁ ପ୍ରକାଶିତ ଏହି ରଚନାଗୁଡିକ ବହୁ ଲବ୍ଧ ପ୍ରତିଷ୍ଠିତ ବ୍ୟକ୍ତିଙ୍କ ଦ୍ଵାରା ଲେଖା ଯାଇଛି । ଏହି ଅବସରରେ ଶ୍ରୀ ଜାଭଡେକର ଆମ ସମ୍ବିଧାନକୁ ଦେଶର ବୃହତମ ଧାର୍ମିକ ପୁସ୍ତକ ବୋଲି କହିଥିବା ପ୍ରଧାନମନ୍ତ୍ରୀଙ୍କ ଉକ୍ତିକୁ ସ୍ମରଣ କରିଥିଲେ । ସମ୍ବିଧାନ ଦିବସକୁ ପାଳନ କରିବା ପ୍ରଧାନମନ୍ତ୍ରୀଙ୍କ ଦୂରଦୃଷ୍ଟିର ପରିଣାମ ବୋଲି ସେ କହିଥିଲେ । ସମ୍ବିଧାନର ଗୁରୁତ୍ଵ ସମ୍ପର୍କରେ ସୂଚନା ଦେଇ ଶ୍ରୀ ଜାଭଡେକର କହିଥିଲେ ଯେ, ଭାରତର ସମ୍ବିଧାନ ସବୁଠାରୁ ଅସାଧାରଣ । ଏଥିରେ ସମସ୍ତ ବ୍ୟକ୍ତିଙ୍କୁ ଅଧିକାର ଓ ସମାଜର ସବୁ ବର୍ଗର ଲୋକଙ୍କୁ ସମାନ ନ୍ୟାୟ ଦେବାର ବିଷୟରେ ପୁଙ୍ଖାନୁପୁଙ୍ଖ ଉଲ୍ଲେଖ ରହିଛି । ଏହି ପୁସ୍ତକ https://static.pib.gov.in/WriteReadData/ebooklat/Flip-Book/ constfiles/index.htmlରେ ୱେବସାଇଟରେ ପାଇପାରିବେ ।
ଇ-ବିବରଣୀ ପୁସ୍ତିକା ବିଷୟରେ ପଦେ-
ଏହି ଇ-ପୁସ୍ତିକା 32ଟି ରଚନା ଦ୍ଵାରା ସମୃଦ୍ଧ । ବିଚାରପତିଙ୍କ ଠାରୁ ଆରମ୍ଭ କରି ଶିଳ୍ପପତି ଏବଂ କଳାକାରଙ୍କ ରଚନା ଏଥିରେ ସ୍ଥାନିତ ହୋଇଛି । ଲେଖକମାନଙ୍କ ମଧ୍ୟରେ ଆନନ୍ଦ ମହିନ୍ଦ୍ରା, ଆଟର୍ଣ୍ଣୀ ଜେନେରାଲ କେ କେ ଭେନୁଗୋପାଳ ଏବଂ ସୋନାଲ ମାନସିଂ ଅନ୍ତର୍ଭୁକ୍ତ । ପ୍ରଥମେ କଫି ଟେବୁଲ ପୁସ୍ତକ ଭାବେ ଯୋଜନା ହୋଇଥିବା ଏହି ପୁସ୍ତିକା ଇ-କମ୍ପେଡିୟମ ବା ବିସ୍ତୃତ ବିବରଣୀ ସହ ଅଧିକରୁ ଅଧିକ ଲୋକଙ୍କ ପାଖରେ ପହଞ୍ଚିବା ପାଇଁ ପ୍ରସ୍ତୁତ ହୋଇଛି । ଭାରତୀୟ ସମ୍ବିଧାନରେ ସନ୍ନିବେଶିତ ମୌଳିକ ଅଧିକାର ଓ କର୍ତ୍ତବ୍ୟ ଉପରେ ଏହି ପୁସ୍ତକରେ ଆଲୋକପାତ କରାଯାଇଥିବା ବେଳେ ଦେଶର ଏକତା, ଅଖଣ୍ଡତା ଓ ଜନସାଧାରଙ୍କ ଜୀବନ ମାନରେ ଉନ୍ନତି ସମ୍ପର୍କରେ ସମ୍ବିଧାନର ଭୂମିକା ନେଇ ବର୍ଣ୍ଣନାମାନ ରହିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଚିନ୍ତାଜନକ ଭାରିଆଣ୍ଟ ଭାବେ ବର୍ଗୀକୃତ B.1.617 ସହିତ “ଭାରତୀୟ ଭାରିଆଣ୍ଟ” ଶବ୍ଦ ଯୋଡ଼ି ନାହିଁ ଡବ୍ଲୁଏଚଓ
ବିଭିନ୍ନ ଗଣମାଧ୍ୟମରେ ଏପରି ଖବର ପ୍ରକାଶ ପାଇଛି ଯେ ବିଶ୍ୱ ସ୍ୱାସ୍ଥ୍ୟ ସଂଗଠନ  ପକ୍ଷରୁ B.1.617କୁ ଏକ ବିଶ୍ୱସ୍ତରୀୟ ଚିନ୍ତାଜନକ ଭାରିଆଣ୍ଟ ଭାବେ ବର୍ଗୀକୃତ କରାଯାଇଛି। ଏଥିମଧ୍ୟରୁ କେତେକ ରିପୋର୍ଟରେ B.1.617 ଭାରିଆଣ୍ଟ ବିଷୟରେ ଉଲ୍ଲେଖ କରାଯାଇ ଏହାକୁ “ଭାରତୀୟ ଭାରିଆଣ୍ଟ” ଭାବେ ବର୍ଗୀକୃତ କରାଯାଇଛି।
ଏପରି ଗଣମାଧ୍ୟମ ରିପୋର୍ଟ ଭିତ୍ତିହୀନ ଏବଂ ଏହାର କୌଣସି ଆଧାର ନାହିଁ।
ଏଠାରେ ଏହା ସ୍ପଷ୍ଟ କରାଯାଉଛି ଯେ ଡବ୍ଲୁଏଚଓ ପକ୍ଷରୁ ପ୍ରକାଶିତ 32 ପୃଷ୍ଠା ବିଶିଷ୍ଟ ଦସ୍ତାବିଜରେ କରୋନା ଭୂତାଣୁର B.1.617 ଭାରିଆଣ୍ଟ ସହିତ “ଭାରତୀୟ ଭାରିଆଣ୍ଟ” ଶବ୍ଦ ଯୋଡ଼ା ଯାଇନାହିଁ।
ବାସ୍ତବରେ, ଏ ମାମଲା ସହ ଜଡ଼ିତ ରିପୋର୍ଟରେ “ଭାରତୀୟ” ଶବ୍ଦର ଉପଯୋଗ ସୁଦ୍ଧା କରାଯାଇନାହିଁ।
ମହିଳା ଓ ଶିଶୁ କଲ୍ୟାଣ ମନ୍ତ୍ରଣାଳୟ
ପୋଷଣ ଅଭିଯାନ ଅଧୀନରେ ପାଣ୍ଠି ଖର୍ଚ୍ଚ
ପୋଷଣ ଅଭିଯାନକୁ ପଞ୍ଚାୟତିରାଜ ଅନୁଷ୍ଠାନ / ଗ୍ରାମ ସଂଗଠନ ଇତ୍ୟାଦି ସହିତ ଜଡିତକରି ପୁଷ୍ଟିକର ଖାଦ୍ୟର ଉନ୍ନତି ପାଇଁ କାର୍ଯ୍ୟକ୍ରମକୁ ଜନ ଆନ୍ଦୋଳନରେ ରୂପାନ୍ତର କରିବା ଉପରେ ଧ୍ୟାନ ଦେଇଥାଏ । ସମଗ୍ର ଦେଶରେ ଶିଶୁ , କିଶୋରୀ, ଗର୍ଭବତୀ ମହିଳା ଏବଂ ସ୍ତନ୍ୟପାନ କରାଉଥିବା ମା’ ମାନଙ୍କର ପୁଷ୍ଟିକର ସ୍ଥିତିରେ ଉନ୍ନତି ପାଇଁ ଜନ ଆନ୍ଦୋଳନ ସେମାନଙ୍କ ବ୍ୟବହାରରେ ପରିବର୍ତ୍ତନ ଆଣିଥାଏ ।
ଗତ ତିନିବର୍ଷ ମଧ୍ୟରେ ପୋଷଣ ଅଭିଯାନ ଅଧୀନରେ ଖର୍ଚ୍ଚ ହୋଇଥିବା ଅର୍ଥର ସବିଶେଷ ତଥ୍ୟ : -

|
|
୨୦୧୭-୧୮
|
|
୨୦୧୮-୧୯
|
|
୨୦୧୯-୨୦
|
|
୮୭୯.୪୮
|
|
୨୫୯୦.୬୭
|
|
୧୮୭୯.୨୩
ଏହି ସୂଚନା କେନ୍ଦ୍ର ମହିଳା ଓ ଶିଶୁ ବିକାଶ ମନ୍ତ୍ରୀ ଶ୍ରୀମତୀ ସ୍ମୃତି ଜୁବିନ ଇରାନୀ ଆଜି ରାଜ୍ୟସଭାରେ ଏକ ଲିଖିତ ଉତ୍ତରରେ ପ୍ରଦାନ କରିଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ଅପରେସନ ସମୁଦ୍ର ସେତୁ- 700 ଭାରତୀୟଙ୍କ ସହ ମାଲେରୁ ତୁତିକୋରିନ ଅଭିମୁଖେ ପ୍ରସ୍ଥାନ କଲା ଆଇଏନଏସ ଜଳଶ୍ଵ
ଅପରେସନ ସମୁଦ୍ର ସେତୁ ଅଧୀନରେ ଭାରତୀୟ ନୌସେନା ଜାହାଜ ଜଳଶ୍ଵ 700 ଭାରତୀୟ ନାଗରିକଙ୍କୁ ଧରି ଗତକାଲି  ମାଲେ ଛାଡିଛି । ବିଦେଶରେ ଫସିଥିବା ଭାରତୀୟ ନାଗରିକଙ୍କୁ ଆଣିବା ଉଦ୍ଦେଶ୍ୟରେ ଏହି ଜାହାଜ ଗତ 04 ତାରିଖ ଦିନ ମାଳଦୀପର ରାଜଧାନୀ ମାଲେଠାରେ ପହଞ୍ଚିଥିଲା । ଏହି ଜାହାଜ ମାଳଦୀପ ଛାଡିବା ବେଳେ ସେଠାକାର ତଟରକ୍ଷୀ କମାଣ୍ଡାଣ୍ଟ ମହମ୍ମଦ ସଲିମ ସେଠାରେ ଉପସ୍ଥିତ ଥିଲେ । ତୃତୀୟ ଦଫା ଯାତ୍ରାରେ ଜଳଶ୍ଵ ମାଳଦୀପ ଓ ଶ୍ରୀଲଙ୍କାରୁ ବନ୍ଦେ ଭାରତ ମିଶନ ଅଭିଯାନରେ 2700 ଭାରତୀୟ ନାଗରିକଙ୍କୁ ସ୍ଵଦେଶ ଫେରାଇ ଆଣିଛି । ଏହି ଜାହାଜ କରୋନା ନୀତିନିୟମ କଡାକଡି ପାଳନ କରି ଆସନ୍ତାକାଲି  ତୁତିକୋରେନ ପହଞ୍ଚିବ ।
ତାମିଲନାଡ଼ୁର ତୁତିକୋରିନଠାରେ ପହଞ୍ଚିବା ପରେ ସେଥିରେ ଆସିଥିବା ସମସ୍ତ ଯାତ୍ରୀଙ୍କୁ ତାମିଲନାଡୁ ରାଜ୍ୟ ସରକାରଙ୍କ କର୍ତ୍ତୃପକ୍ଷଙ୍କୁ ହସ୍ତାନ୍ତର କରାଯିବାର କାର୍ଯ୍ୟକ୍ରମ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତର ଜି୨୦ ଅଧ୍ୟକ୍ଷତା ସମୟରେ ୧୦୦ ତମ ଜି -୨୦ ବୈଠକକୁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ଜି୨୦ ଅଧ୍ୟକ୍ଷତା ସମୟରେ ୧୦୦ତମ ଜି -୨୦ ବୈଠକକୁ ପ୍ରଶଂସା କରିଛନ୍ତି ।
ଜି ୨୦ ଇଣ୍ଡିଆର ଏକ ଟୁଇଟ୍ ସୂତ୍ରର ଉତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଗୋଟିଏ ବିଶ୍ୱ, ଗୋଟିଏ ପରିବାର, ଗୋଟିଏ ଭବିଷ୍ୟତ ର ନୀତି ଏବଂ ଆମର ବସୁଧୈବ କୁଟୁମ୍ବକମ୍ ର ଭାବଧାରା ଅନୁଯାୟୀ, ଭାରତର ଜି -୨୦ ଅଧ୍ୟକ୍ଷତା ବିଶ୍ୱର ଉନ୍ନତି ତଥା ଏକ ଉନ୍ନତ ପୃଥିବୀ ସୃଷ୍ଟି ପାଇଁ କାର୍ଯ୍ୟ କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ପ୍ରବାସୀ ଭାରତୀୟ ଦିବସ ଅବସରରେ ପ୍ରବାସୀ ଭାରତୀୟମାନଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସମସ୍ତଙ୍କୁ ବିଶେଷକରି ପ୍ରବାସୀ ଭାରତୀୟମାନଙ୍କୁ ପ୍ରବାସୀ ଭାରତୀୟ ଦିବସ ଅବସରରେ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ସମସ୍ତଙ୍କୁ ଅଭିନନ୍ଦନ, ବିଶେଷକରି ପ୍ରବାସୀ ଭାରତୀୟ ଦିବସରେ ପ୍ରବାସୀ ଭାରତୀୟ ମାନଙ୍କୁ । ଆମର ପ୍ରବାସୀମାନେ ସମଗ୍ର ବିଶ୍ୱରେ ନିଜକୁ ସ୍ୱତନ୍ତ୍ର କରିପାରିଛନ୍ତି ଏବଂ ବିଭିନ୍ନ କ୍ଷେତ୍ରରେ ଉନ୍ନତି ଆଣିଛନ୍ତି । ଏକା ସମୟରେ ସେମାନେ ସେମାନଙ୍କର ଦେଶ ସହିତ ସଂଯୁକ୍ତ ହୋଇ ରହିଛନ୍ତି । ଆମେ ସେମାନଙ୍କ ସଫଳତା ପାଇଁ ଗର୍ବିତ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଯୁକ୍ତରାଷ୍ଟ୍ରର ଆମେରିକା ରାଷ୍ଟ୍ରପତିଙ୍କ ସହ ଦ୍ୱିପାକ୍ଷିକ ବୈଠକ ଅବସରରେ ପ୍ରଧାନମନ୍ତ୍ରୀଙ୍କ ଉଦବୋଧନ
ଶ୍ରୀଯୁକ୍ତ ରାଷ୍ଟ୍ରପତି,
ମୁଁ ଆପଣଙ୍କୁ ମୋର ହୃଦୟରୁ କୃତଜ୍ଞତା ଜଣାଉଛି ଏବଂ ମୁଁ ଜିଲ ବିଡେନଙ୍କୁ ମୋର ହୃଦୟରୁ କୃତଜ୍ଞତା ଜଣାଉଛି । ଆପଣ ମୋତେ ଏବଂ ଆମ ପ୍ରତିନିଧୀ ଦଳକୁ ଯେଭଳି ସ୍ୱାଗତ କଲେ ସେଥିପାଇଁ ମୁଁ ଆପଣଙ୍କୁ କୃତଜ୍ଞତା ଜଣାଉଛି ଏବଂ ଆଜି ମଧ୍ୟ ଆପଣ ହ୍ୱାଇଟ ହାଉସର ଦ୍ୱାରକୁ ଭାରତୀୟ ସମ୍ପ୍ରଦାୟ ପାଇଁ ଖୋଲିଛନ୍ତି ଏବଂ ଆମେରିକା ମଧ୍ୟରେ ଭବିଷ୍ୟତର ରଣନୀତିକ ସମ୍ପର୍କର ସାକ୍ଷୀ ହେବା ପାଇଁ ହଜାର ହଜାର ଭାରତୀୟ ଆମ ମଧ୍ୟରେ ଥିଲେ ।
ମାନ୍ୟବର,
ଆପଣ ସର୍ବଦା ଭାରତର ଜଣେ ଶୁଭେଛୁ ଅଟନ୍ତି ଏବଂ ଯେତେବେଳେ ବି ଆପଣ ଯେଉଁଠାରେ ସୁଯୋଗ ପାଇଛନ୍ତି, ଆପଣ ସର୍ବଦା ଭାରତ-ଆମେରିକା ସମ୍ପର୍କର ଗୁରୁତ୍ୱ ଉପରେ ଜୋର ଦେଇ ଆସୁଛନ୍ତି ଏବଂ ମୋର ମନେ ଅଛି ଯେ ୮ ବର୍ଷ ପୂର୍ବେ, ୟୁଏସ୍-ଇଣ୍ଡିଆ ବ୍ୟବସାୟ ପରିଷଦକୁ ସମ୍ବୋଧିତ କରିବାବେଳେ ଆପଣ ଏକ ଗୁରୁତ୍ୱପୂର୍ଣ୍ଣ କଥା କହିଥିଲେ । ଆପାଣ କହିଥିଲେ - ଭାରତର ସର୍ବୋତ୍ତମ ବନ୍ଧୁ ହେବା ଆମର ଲକ୍ଷ୍ୟ । ଆପଣଙ୍କର ଏହି ଶବ୍ଦଗୁଡ଼ିକ ଆଜି ମଧ୍ୟ ଶୁଣାଯାଉଛି । ଭାରତ ପ୍ରତି ଆପଣଙ୍କର ବ୍ୟକ୍ତିଗତ ପ୍ରତିବଦ୍ଧତା ଆମକୁ ଅନେକ ସାହସିକ ଏବଂ ଉଚ୍ଚାଭିଳାଷୀ ପଦକ୍ଷେପ ନେବାକୁ ପ୍ରେରଣା ଯୋଗାଉଛି ।
ଆଜି ଭାରତ ଏବଂ ଆମେରିକା ମହାକାଶର ଉଚ୍ଚତାରୁ ସମୁଦ୍ରର ଗଭୀରତା ପର୍ଯ୍ୟନ୍ତ, ପ୍ରାଚୀନ ସଂସ୍କୃତିଠାରୁ କୃତ୍ରିମ ବୁଦ୍ଧିମତା ପର୍ଯ୍ୟନ୍ତ କାନ୍ଧରେ କାନ୍ଧ ମିଶାଇ ଚାଲୁଛନ୍ତି ।
କୂଟନୈତିକ ଦୃଷ୍ଟିକୋଣରୁ ଯେତେବେଳେ କୌଣସି ଦୁଇ ଦେଶ ମଧ୍ୟରେ ସମ୍ପର୍କ ଗଢିଉଠେ, ଏହା ସାଧାରଣତଃ ଆନୁଷ୍ଠାନିକ ମିଳିତ ବିବୃତ୍ତି, କାର୍ଯ୍ୟ ଗୋଷ୍ଠୀ ଏବଂ ଏମଓୟୁ ବିଷୟରେ ହୋଇଥାଏ । ପ୍ରକୃତରେ, ଏହାର ନିଜସ୍ୱ ଗୁରୁତ୍ୱ ଅଛି କିନ୍ତୁ ଭାରତ ଏବଂ ଆମେରିକା ମଧ୍ୟରେ ସମ୍ପର୍କକୁ ଆଗକୁ ବଢ଼ାଉଥିବା ପ୍ରକୃତ ଇଞ୍ଜିନ୍ ହେଉଛି ଆମର ଶକ୍ତିଶାଳୀ ଲୋକ ସମ୍ପର୍କ । ଏବଂ ହ୍ୱାଇଟ ହାଉସର ଲନରେ ବାହାରେ ଏହି ଇଞ୍ଜିନର ଏକ ଉଚ୍ଚ ଶବ୍ଦ ଶୁଣିଲୁ ।
ମାନ୍ୟବର,
ଆପଣ ଯାହା କହିଛନ୍ତି ମୁଁ ତାହାର ପୁନରାବୃତ୍ତି କରିବାକୁ ଚାହେଁ । ଆଜିର ଦ୍ରୁତ ପରିବର୍ତ୍ତନଶୀଳ ବିଶ୍ୱସ୍ତରୀୟ ପରିସ୍ଥିତିରେ, ସମସ୍ତଙ୍କ ଆଖି ଦୁନିଆର ଦୁଇଟି ବୃହତ ଗଣତାନ୍ତ୍ରିକ ଦେଶ ଯଥା ଭାରତ ଏବଂ ଆମେରିକା ଉପରେ । ମୋର ବିଶ୍ୱାସ ଯେ ଗଣତାନ୍ତ୍ରିକ ମୂଲ୍ୟବୋଧରେ ବିଶ୍ୱର ଶାନ୍ତି ଏବଂ ସ୍ଥିରତା ତଥା ମାନବଜାତିର କଲ୍ୟାଣ ପାଇଁ ଆମର ସମସ୍ତ ରଣନୀତିକ ଭାଗିଦାରୀ ଅତ୍ୟନ୍ତ ଗୁରୁତ୍ୱପୂର୍ଣ୍ଣ ।
ମୁଁ ନିଶ୍ଚିତ ଯେ ଆମେ ଏକତ୍ର ଭାବେ ସମଗ୍ର ବିଶ୍ୱର ସାମର୍ଥ୍ୟ ବୃଦ୍ଧି କରିବାରେ ନିଶ୍ଚିତ ଭାବରେ ସଫଳ ହେବୁ ।
ଆଜି ଆମର ଆଲୋଚନା ସମୟରେ, ଆମେ ଏହିପରି ଅନେକ ବିଷୟ ଉପରେ ଆଲୋଚନା କରିବା ଏବଂ ଆମର ରଣନୀତିକ ସମ୍ପର୍କକୁ ଏକ ନୂତନ ଦିଗ ଯୋଗ କରିବା । ଆମ ବନ୍ଧୁତା ପାଇଁ ମୁଁ ପୁଣି ଥରେ ଆପଣଙ୍କୁ ହୃଦୟରୁ କୃତଜ୍ଞତା ଜଣାଉଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡବ୍ଲ୍ୟୁଜି ୨୦୨୨ ରେ ୪୮ କିଲୋଗ୍ରାମ ମହିଳା ବକ୍ସିଂରେ ସ୍ୱର୍ଣ୍ଣ ପଦକ ଜିତିଥିବାରୁ ନିତୁ ଘାଙ୍ଗସଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଜ୍ୟଗୋଷ୍ଠୀ କ୍ରୀଡା ୨୦୨୨ ରେ ୪୮ କିଲୋଗ୍ରାମ ମହିଳା ବକ୍ସିଂରେ ସ୍ୱର୍ଣ୍ଣ ପଦକ ଜିତିଥିବାରୁ ନିତୁ ଘାଙ୍ଗସଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ସିଡବ୍ଲ୍ୟୁଜି ୨୦୨୨ ରେ ବକ୍ସିଂରେ କଷ୍ଟାର୍ଜିତ ତଥା ଯୋଗ୍ୟ ସ୍ୱର୍ଣ୍ଣ ପଦକ ପାଇଁ ନିତୁ ଘାଙ୍ଗସଙ୍କୁ ଅଭିନନ୍ଦନ । ସେ କଠିନ ପରିଶ୍ରମ ଏବଂ ଅତି ଉତ୍ସାହର ସହିତ କ୍ରୀଡା ଅନୁସରଣ କରିଛନ୍ତି । ତାଙ୍କର ଏହି ସଫଳତା ବକ୍ସିଂକୁ ଅଧିକ ଲୋକପ୍ରିୟ କରିବାକୁ ଯାଉଛି । ତାଙ୍କର ଭବିଷ୍ୟତ ପ୍ରୟାସ ପାଇଁ ମୋର ଶୁଭେଚ୍ଛା । #Cheer4India”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ରୌପ୍ୟ ପଦକ ଜିତିଥିବା ଚେସ୍ ମହିଳା ଟିମକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିବା ଚେସ୍ ମହିଳା ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିବା ଆମ ଚେସ୍ ମହିଳା ଟିମକୁ ଅଭିନନ୍ଦନ । ଏହି ପଦକ ସେମାନଙ୍କ ପ୍ରତିଭା ଏବଂ ନିଷ୍ଠାର ପ୍ରମାଣ ।’
SR
(
କ୍ୟାବିନେଟ
ଉଜ୍ଜ୍ୱଳା ହିତାଧିକାରୀଙ୍କ ପାଇଁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ସୁବିଧା ପାଇବାର ସମୟ ମିଆଦ ଆଉ 3 ମାସ ବୃଦ୍ଧି
ଉଜ୍ଜ୍ୱଳା ଯୋଜନାର ହିତାଧିକାରୀମାନଙ୍କୁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନାର ସୁବିଧା ଯୋଗାଇ ଦେବା ସଂକ୍ରାନ୍ତ ସମୟ ସୀମା 3 ମାସ ବଢିବ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଏହି ପ୍ରସ୍ତାବ ଅନୁମୋଦିତ ହୋଇଛି । ପେଟ୍ରୋଲିୟମ ଓ ପ୍ରାକୃତିକ ଗ୍ୟାସ ମନ୍ତ୍ରଣାଳୟ ପକ୍ଷରୁ ଏ ସଂପର୍କରେ ଏକ ପ୍ରସ୍ତାବ ଦିଆଯାଇଥିଲା । ତଦନୁସାରେ 1 ଜୁଲାଇ 2020 ଠାରୁ 3 ମାସ ପାଇଁ ଏହ ସମୟ ମିଆଦ ବୃଦ୍ଧି ପାଇଛି ।
ସାଂପ୍ରତିକ କରୋନା ମହାମାରୀ ଯୋଗୁଁ ଦେଶର ଯେଉଁ ଅତି ଦରିଦ୍ର ପରିବାର ବିଶେଷଭାବେ ପ୍ରଭାବିତ ହୋଇଛନ୍ତି ସେମାନଙ୍କୁ ଆବଶ୍ୟକ ସୁରକ୍ଷା ଯୋଗାଇ ଦେବାକୁ ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନାରେ ପ୍ୟାକେଜ ଘୋଷଣା କରାଯାଇଛି । ଏହି ପ୍ୟାକେଜ ମଧ୍ୟ ପ୍ରଧାନମନ୍ତ୍ରୀ ଉଜ୍ଜ୍ୱଳା ଯୋଜନାରେ ଏଲ୍ପିଜି ସଂଯୋଗ ନେଇଥିବା ଗରିବ ପରିବାରଙ୍କ ପାଇଁ ଉଦ୍ଦିଷ୍ଟ । ପ୍ରଧାନମନ୍ତ୍ରୀ ଗରିବ କଲ୍ୟାଣ ଯୋଜନା ଅଧୀନରେ ଉଜ୍ଜ୍ୱଳା ହିତାଧିକାରୀମାନଙ୍କୁ ଗତ ଏପ୍ରିଲ 1 ତାରିଖଠାରୁ 3 ମାସ ଲାଗି ମାଗଣାରେ ଏଲ୍ପିଜି ରିଫିଲ୍ ସୁବିଧା ମିଳିଛି ।
ଏହି ଯୋଜନାରେ 9709.86 କୋଟି ଟଙ୍କା ଉଜ୍ଜ୍ୱଳା ହିତାଧିକାରୀଙ୍କ ବ୍ୟାଙ୍କ ଖାତାକୁ ଏପ୍ରିଲ, ମେ, ଜୁନ 3 ମାସ ପାଇଁ ପ୍ରେରଣ କରାଯାଇଛି । ଏହାଛଡା ଏହି ସମୟ ମଧ୍ୟରେ ହିତାଧିକାରୀ 11.97 କୋଟି ଗ୍ୟାସ ସିଲିଣ୍ଡର ପାଇଛନ୍ତି । ଏହି ମହାମାରୀ କାଳରେ ସଂପୃକ୍ତ ଯୋଜନା ଏହି ଗରିବବର୍ଗର ଲୋକଙ୍କ ଦୁଃଖଦୁର୍ଦ୍ଦଶା ଦୂର କରିବାରେ ସହାୟକ ହେବ ବୋଲି ଆଶା କରାଯାଉଛି ।
ଯୋଜନାର ସମୀକ୍ଷାରୁ ଜଣାପଡିଛି ଯେ ଉଜ୍ଜ୍ୱଳା ଯୋଜନାର କେତେକ ହିତାଧିକାରୀଙ୍କ ଖାତାକୁ ସରକାର ଯେଉଁ ଅଗ୍ରୀମ ଅର୍ଥ ପଠାଇଥିଲେ ତାହାକୁ ସେମାନେ ନିର୍ଦ୍ଧାରିତ ସମୟରେ ଗ୍ୟାସ୍ ସିଲିଣ୍ଡର କିଣିବାରେ ବ୍ୟୟ କରିପାରିନାହାନ୍ତି । ତେଣୁ ସେମାନଙ୍କୁ ସୁଯୋଗ ଦେବା ପାଇଁ ମନ୍ତ୍ରିପରିଷଦ ବୈଠକରେ ଏହି ସମୟସୀମା ବୃଦ୍ଧି କରାଯାଇଛି । ମନ୍ତ୍ରିପରିଷଦର ବୈଠକରେ ପେଟ୍ରୋଲିୟମ ମନ୍ତ୍ରଣାଳୟର ଏ ସଂକ୍ରାନ୍ତ ପ୍ରସ୍ତାବ ଗୃହୀତ ହେବା ପରେ ସଂପୃକ୍ତ ହିତାଧିକାରୀମାନେ ଯେଉଁ ଅଗ୍ରୀମ ଅର୍ଥ ସରକାରଙ୍କଠାରୁ ଇତିମଧ୍ୟରେ ପାଇସାରିଛନ୍ତି ସେମାନେ ଆସନ୍ତା ସେପ୍ଟେମ୍ବର 30 ପର୍ଯ୍ୟନ୍ତ ମାଗଣା ଗ୍ୟାସ୍ ସିଲିଣ୍ଡର ନେଇପାରିବେ ।
ଆଦିବାସୀ ବ୍ୟାପାର ମନ୍ତ୍ରଣାଳୟ
ନୂଆଦିଲ୍ଲୀ ଠାରେ ସ୍ବଚ୍ଛତା କାର୍ଯ୍ୟକ୍ରମରେ ଅଂଶଗ୍ରହଣ କରିଛନ୍ତି କେନ୍ଦ୍ର ଜଳ ଶକ୍ତି ଓ ଆଦିବାସୀ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ବିଶ୍ବେଶ୍ବର ଟୁଡୁ
କେନ୍ଦ୍ର ଜଳ ଶକ୍ତି ଓ ଆଦିବାସୀ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ବିଶ୍ବେଶ୍ବର ଟୁଡୁ ଆଜି ନୂଆଦିଲ୍ଲୀର ତ୍ୟାଗରାଜ ନଗରର ଶ୍ରୀ ଜଗନ୍ନାଥ ମନ୍ଦିର ପରିସରରେ ଆୟୋଜିତ ଏକ ସ୍ୱଚ୍ଛତା ତଥା ଜନସଚେତନତା କାର୍ଯ୍ୟକ୍ରମର ନେତୃତ୍ୱ ନେଇଛନ୍ତି।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ 72 ତମ ଜନ୍ମବାର୍ଷିକୀ ପାଳନ ପାଇଁ ଦେଶବ୍ୟାପୀ କାର୍ଯ୍ୟକ୍ରମ "ସେବା ପଖୱାଡା" ଅଧୀନରେ ଏହି କାର୍ଯ୍ୟକ୍ରମ ଆୟୋଜିତ ହୋଇଥିଲା। ପ୍ରଧାନମନ୍ତ୍ରୀଙ୍କ ଜନ୍ମଦିନ ଅର୍ଥାତ୍ 17 ସେପ୍ଟେମ୍ବରରୁ "ସେବା ପଖୱାଡା" ର ଆରମ୍ଭ ହୋଇଥିଲା ଏବଂ ଏହା ଅକ୍ଟୋବର 2 ପର୍ଯ୍ୟନ୍ତ ଚାଲୁ ରହିବ।
ପରିବେଶ ପରିଚ୍ଛନ୍ନତା, ଜଳ ସଂରକ୍ଷଣ, ବୃକ୍ଷରୋପଣ, ରକ୍ତ ଦାନ ଇତ୍ୟାଦି ବିଷୟରେ ଜନସାଧାରଣଙ୍କୁ ସଚେତନ କରିବା ପାଇଁ ଏହି କାର୍ଯ୍ୟକ୍ରମର ଆୟୋଜନ କରାଯାଇଥିଲା।
ଉକ୍ତ କାର୍ଯ୍ୟକ୍ରମରେ ଜଳ ଶକ୍ତି ଓ ଆଦିବାସୀ ବ୍ୟାପାର ରାଷ୍ଟ୍ର ମନ୍ତ୍ରୀ ଶ୍ରୀ ବିଶ୍ବେଶ୍ବର ଟୁଡୁ ଦର୍ଶକଙ୍କୁ ଏକ ସଚେତନ ସମାଜ ତଥା ପ୍ରଗତିଶୀଳ ରାଷ୍ଟ୍ର ପାଇଁ ସ୍ୱଚ୍ଛତାର ଗୁରୁତ୍ବ ବିଷୟରେ ଅବଗତ କରାଇଥିଲେ ଏବଂ ପ୍ରସିଦ୍ଧ ଓଡିଆ ଉକ୍ତି "ମାନବ ସେବା ହିଁ ମାଧବ ସେବା" ସହିତ ତାଙ୍କର ବକ୍ତବ୍ୟ ସମାପ୍ତ କରିଥିଲେ। ଏହା ବଳରେ ଭାରତ ଦିନେ ବିଶ୍ବ ଗୁରୁରେ ପରିଣତ ହେବ।
BS
(Visitor Counter : 130
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ବୀର ସାଭରକରଙ୍କୁ ତାଙ୍କ ପୂଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସ୍ୱାଧୀନତା ସଂଗ୍ରାମୀ ବୀର ସାଭରକରଙ୍କୁ ତାଙ୍କ ପୁଣ୍ୟ ତିଥିରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ତ୍ୟାଗ ଓ ବଳିଦାନର ପୁରୁଷ ମହାନ ସ୍ୱାଧୀନତା ସଂଗ୍ରାମୀ ବୀର ସାଭରକର ଜୀଙ୍କୁ ତାଙ୍କ ପୂଣ୍ୟ ତିଥି ଅବସରରେ ପ୍ରଣାମ । ମାତୃଭୂମିର ସେବା ପାଇଁ ତାଙ୍କର ଉତ୍ସର୍ଗୀକୃତ ଜୀବନ ଦେଶବାସୀଙ୍କ ପାଇଁ ସର୍ବଦା ପ୍ରେରଣାର ଉତ୍ସ ହୋଇ ରହିବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇସ୍ରାଏଲର ଉପ ପ୍ରଧାନମନ୍ତ୍ରୀ ତଥା ପ୍ରତିରକ୍ଷା ମନ୍ତ୍ରୀ ଲେଫ୍ଟଲାଣ୍ଟ ଜେନେରାଲ୍ ବେଞ୍ଜାମିନ୍ ଗାଣ୍ଟଜ୍ ପ୍ରଧାନମନ୍ତ୍ରୀଙ୍କୁ ଭେଟିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କୁ ଆଜି ଇସ୍ରାଏଲର ଉପ ପ୍ରଧାନମନ୍ତ୍ରୀ ତଥା ପ୍ରତିରକ୍ଷା ମନ୍ତ୍ରୀ ଲେଫ୍ଟଲାଣ୍ଟ ଜେନେରାଲ୍ ବେଞ୍ଜାମିନ୍ ଗାଣ୍ଟଜ୍ ସାକ୍ଷାତ କରିଛନ୍ତି ।
ନେତାମାନେ ଗତ କିଛି ବର୍ଷ ମଧ୍ୟରେ ଭାରତ ଏବଂ ଇସ୍ରାଏଲ ମଧ୍ୟରେ ପ୍ରତିରକ୍ଷା ସହଯୋଗର ଦ୍ରୁତ ଅଭିବୃଦ୍ଧିର ସମୀକ୍ଷା କରିଥିଲେ । ଭାରତରେ ସହ-ବିକାଶ ଏବଂ ସହ-ଉତ୍ପାଦନର ସୁଯୋଗରୁ ଉପକୃତ ହେବାକୁ ପ୍ରଧାନମନ୍ତ୍ରୀ ଇସ୍ରାଏଲ୍ ପ୍ରତିରକ୍ଷା କମ୍ପାନୀଗୁଡିକୁ ଉତ୍ସାହିତ କରିଥିଲେ ।
HS
(